open-index/open-wikipedia-markdown huggingface dataset:
बार्बी ऐज़ द आइलैण्ड प्रिंसेस

***बार्बी ऐज़ द आइलैण्ड प्रिंसेस*** (), एक २००८ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 11 समग्र बार्बी फिल्म श्रृंखला में और इस बार्बी फिल्म श्रृंखला में दूसरा संगीतमय फिल्म है। फिल्म के मूल अंग्रेजी संस्करण केली शेरिडन, जो कम्प्यूटर जनित बार्बी फिल्म श्रृंखला में बार्बी आवाज उठाई है की आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ।

## प्लॉट

## वर्णों

## वॉयस कास्ट

### हिन्दी डबिंग कलाकार
* डब वर्ष रिहाई: १४ नवंबर, २००७ (कार्टून नेटवर्क)
* मीडिया: VCD/DVD/टेलीविज़न
* द्वारा निर्देशित: लोतिचा गणपति (बातचीत) / सुनायामा एस. दासगुप्ता (संगीत)
* अनुवाद: पिंकी राजपूत
* मिक्सर: यतिन उल्लाल
* बातचीत रिकॉर्डिंग इंजीनियर: कमल खत्री
* गीत रिकॉर्डिंग इंजीनियर: ओम श्रीवास्तव
* उत्पादन: विसुअल रियलिटी
* प्रोडक्शन सुपरवाईज़र: राजन गवली 
200px 
हिंदी डबिंग क्रेडिट्स सबूत।

## सन्दर्भ

## बाहरी कड़ियाँ
*  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
मेहमान ख़ाना

**मेहमान ख़ाना** या **बैठक** उत्तर भारत, पाकिस्तान व बांग्लादेश के पारम्परिक घरों में वह कमरा होता है जहाँ अतिथियों को बैठाकर उनका सत्कार किया जाता है। इसे संस्कृत में **अतिथि कक्ष** कहा जाता था। पाकिस्तान व अफ़ग़ानिस्तान के पश्तून इलाक़ों में इसे **हुजरा** भी कहते हैं। इन कमरों में बैठने के लिए अक्सर मूढ़े और तख़्त / तख़्तपोश रखे होते हैं और व्यवस्था आधुनिक भारतीय शहरों के घरों के 'ड्राइंग रूम' से भिन्न होती है।

## पश्तून संस्कृति में
पश्तून क्षेत्रों में लोग समाज में अपने स्थान को अपने घरों के हुजरों के ठाठ-बाठ से जतलाते हैं। आमतौर पर हुजरों में केवल पुरुष अतिथियों का ही सत्कार किया जाता है और महिला अतिथि घर के अंदरूनी भाग में प्रवेश करके घर की महिलाओं के पास बैठती हैं। कुछ क्षेत्रों में पूरा क़बीला या गाँव ही एक बड़ा हुजरा चलता है जहाँ बाहर से आने वाले महमानों को ठहराया जाता है और हुक्का-चाय दी जाती है।

## ईरान में
ईरान में 'मेहमान ख़ाना' घर में महमानों की बैठक की बजाय यात्रियों के किराए पर रहने के होटल को कहते हैं। तेहरान के लहजे की फ़ारसी में इसे 'महमून ख़ूनेह​' कहते हैं।

## इन्हें भी देखें
* कमरा

## सन्दर्भ


श्रेणी:कमरे
श्रेणी:भारतीय संस्कृति
श्रेणी:पाकिस्तानी संस्कृति
पाताल का द्वार

[thumb|220px|[देरवेज़े का 'पाताल का द्वार', सन् २०११]]
thumb|220px|दूर से दृश्य
**पाताल का द्वार** (अंग्रेज़ी: Door to Hell) तुर्कमेनिस्तान के आख़ाल प्रान्त के देरवेज़े गाँव में एक प्राकृतिक गैस का क्षेत्र है। यहाँ पर ज़मीन में बने एक बड़े छेद से निकलती हुई गैस सन् १९७१ से लगातार जल रही है। इससे पैदा होने वाली गंधक (सल्फ़र​) की गंध मीलों दूर तक पूरे क्षेत्र में फैली रहती है।

## भूगोल
यह गैसक्षेत्र काराकुम रेगिस्तान के बीच में तुर्कमेनिस्तान की राजधानी अश्गाबात से लगभग २६० किमी दूर स्थित है और दुनिया के सबसे बड़े भूमिगत गैस भंडारों में से एक है। देरवेज़े में स्थित ७० मीटर चौड़े लपटों और खौलती हुई मिटटी वाले क्रेटर की वजह से स्थानीय लोगों ने इसे 'पाताल का द्वार' बुलाना शुरू कर दिया।

## इतिहास
१९७१ में, जब तुर्कमेनिस्तान सोवियत संघ का हिस्सा था, कुछ सोवियत भूवैज्ञानिक यहाँ खुदाई करते हुए नीचे एक गैस से भरी हुए बड़ी गुफ़ा तक पहुँच गए। यहाँ पहुँचते ही गुफा की छत गिर गई और उनका सारा खुदाई का सामन उसमें जा गिरा। यहाँ एक ७० मीटर बड़ा छिद्र खुल गया और उसमें से ज़हरीली गैस बाहर को उठने लगी जिस से आसपास के गाँववालों की जान पर बन आई। इस ज़हरीले रिसाव को रोकने के लिए उन्होंने गैस में आग लगा दी। उनका अनुमान था कि गैस कुछ ही दिनों में जलकर ख़त्म हो जाएगी, लेकिन यह आग दशकों बाद आज भी जल रही है।

## गैस-खनिज विकास योजनाएँ
अप्रैल २००१ में तुर्कमेनिस्तान के राष्ट्रपति, गुरबानगुली बेर्दीमुहम्मदोव​, ने इलाक़े की सैर करी और आदेश दिए कि या तो छिद्र बंद किया जाए या फिर क्षेत्र में अन्य प्राकृतिक गैस निकालने की योजनाओं को यहाँ सुलगती आग के प्रभाव से मुक्त किया जाए। तुर्कमेनिस्तान यहाँ से गैस निकलकर चीन, भारत, ईरान, रूस व पश्चिमी यूरोप को निर्यात करना चाहता है।

## इन्हें भी देखें
* देरवेज़े

## बाहरी कड़ियाँ
* देरवेज़े, पाताल के द्वार, यू-ट्यूब पर पाताल के द्वार का वीडियो

## सन्दर्भ


श्रेणी:तुर्कमेनिस्तान
श्रेणी:आख़ाल प्रान्त
मुर्रा भैंस

**मुर्रा भैंस**, पालतू भैंस की एक प्रजाति है जो दूध उत्पादन के लिए पाली जाती है। यह मूलतः अविभाजित पंजाब का पशु है किन्तु अब दूसरे प्रान्तों तथा दूसरे देशों (जैसे इटली, बल्गेरिया, मिस्र आदि) में भी पाली जाती है। हरियाणा में इसे 'काला सोना' कहा जाता हैै। दूध में वसा उत्पादन के लिए मुर्रा सबसे अच्छी नस्ल है। मुर्रा भैंस के सींग जलेबी आकार के होते हैं। इसके दूध में 7% वसा पाई जाती है। इस भैंस का रंग काला होता है। उत्पत्ति स्थान हिसार से दिल्ली माना जाता है। मुर्रा भैंस की गर्भा अवधि 310 दिन की हौती है और अयन विकसित तथा दूध शिराएँ उभरी हौती है।

## शारीरिक पहचान
इस नस्ल के पशु  का रंग काला स्याह होता है। इनका सिर छोटा व सींग छल्ले के आकार के होते हैं। लेकिन सिर, पूँछ और पैर पर सुनहरे रंग के बाल पाये जाते हैं। इनकी पूँछ लम्बी तथा पिछला भाग सुविकसित होता है। अयन भी सुविकसित होता है।

## दुग्ध उत्पादन
मुर्रा नस्ल की भैंस एक ब्यात में लगभग 13 - 16 लीटर दूध का उत्पादन करती है। मुर्रा भैंस के दूध में 7% फैट होती है। इसीलिए सबसे ज्यादा दूध देने वाली भैंस की नस्ल मुर्रा है।  मुर्रा भैंस का गर्भकाल 10 माह 10 दिन (310 दिन ) का होता है।
## प्रजनन प्रदर्शन
मुर्रा भैंसों का प्रजनन प्रदर्शन संतुलित और उत्पादक माना जाता है। इस नस्ल में पहली बछियाई की औसत आयु लगभग **44–52 माह** (≈1310–1550 दिन) होती है। औसतन **सेवा अवधि** 150–180 दिन और **सूखी अवधि** 145–190 दिन पाई गई है। **कैल्विंग अंतराल** सामान्यतः 450–490 दिन के बीच रहता है, जबकि **गर्भावधि अवधि** लगभग 310 दिन होती है। प्रति सफल गर्भधारण औसतन **1.9 सेवाएँ** आवश्यक होती हैं।

## भैंसो की आबादी
भारत में 20वीं पशुगणना  के अनुसार भैंसो की कुल संख्या 109.85 मिलियन है। देश में कुल पशुधन आबादी 535.78 मिलियन है जो पशुधन गणना- 2012 की तुलना में 4.6 प्रतिशत अधिक है।

## इन्हें भी देखें

* गिर गाय की पहचान
* नीली रावी भैंस की पहचान 
* भदावरी भैंस की पहचान  
* गायों में होने वाली लम्पी स्कीन डिजीज 

## सन्दर्भ

## बाहरी कड़ियाँ
* मुर्रा भैंस ने फिर तोड़ा रिकॉर्ड
*मुर्रा भैंस खरीदने का मंच 

श्रेणी:हरियाणा
श्रेणी:भैंस
गागाउज़ भाषा

**गागाउज़** (gagauz dili) एक तुर्की भाषा है जो मोल्दोवा के गागाउज़िया क्षेत्र की सरकारी भाषा है और जिसे मुख्य रूप से गागाउज़ समुदाय के लोग बोलते हैं। ध्यान दें कि एक अन्य 'बालकनी गागाउज़ तुर्की' नामक भाषा भी है लेकिन भाषावैज्ञानिक इन दोनों को भिन्न मानते हैं।

## इन्हें भी देखें
* क़शक़ाई भाषा
* तुर्की भाषाएँ

## सन्दर्भ


श्रेणी:तुर्की भाषाएँ
श्रेणी:मोल्दोवा
तुर्कमेन लोग

**तुर्कमेन** मध्य एशिया में बसने वाली एक तुर्की-भाषी जाति का नाम है। तुर्कमेन लोग मुख्य रूप से तुर्कमेनिस्तान, अफ़ग़ानिस्तान, पूर्वोत्तरी ईरान, सीरिया, इराक़ और उत्तरी कॉकस क्षेत्र में रूस के स्ताव्रोपोल क्राय में रहते हैं। यह तुर्कमेन भाषा बोलते हैं जो तुर्की भाषा-परिवार की ओग़ुज़ शाखा की एक बोली है। कुछ तुर्कमेन लोग तुर्की, अज़ेरी, क़शक़ाई और गागाउज़ भाषाएँ भी बोलते हैं।

## इन्हें भी देखें
* तुर्कमेनिस्तान
* तुर्की भाषाएँ

## सन्दर्भ


श्रेणी:एशिया की मानव जातियाँ
श्रेणी:तुर्कमेनिस्तान
श्रेणी:तुर्की जातियाँ
श्रेणी:मध्य एशिया
श्रेणी:तुर्कमेनिस्तान की जातियाँ
श्रेणी:ईरान की मानव जातियाँ
श्रेणी:अफ़्गानिस्तान की जातियाँ
श्रेणी:रूस की जातियाँ
क़शक़ाई भाषा

**क़शक़ाई** (, Qashqai) या **ग़शग़ाई** एक तुर्की भाषा है जो क़शक़ाई समुदाय के लोग बोलते हैं। यह समुदाय मुख्य रूप से ईरान के फ़ार्स क्षेत्र में बसा हुआ है। क़शक़ाई बोली अज़ेरी भाषा के बहुत क़रीब है और कभी-कभी उस भाषा की उपभाषा कहलाती है। अधिकतर क़शक़ाई लोग क़शक़ाई भाषा के साथ-साथ फ़ारसी भी लिख-बोल सकते हैं।

## नाम का उच्चारण
'क़शक़ाई' नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इस शब्द को ईरानी लहजे में 'ग़शग़ाई' उच्चारित किया जाता है, जिसके बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है।

## इन्हें भी देखें
* तुर्की भाषाएँ

## सन्दर्भ


श्रेणी:तुर्की भाषाएँ
श्रेणी:ईरान की भाषाएँ
याकूत्स्क​

[thumb|230px|[रूस में साख़ा गणतंत्र (गुलाबी रंग में)]]
**याकूत्स्क​** (रूसी: Якутск, अंग्रेज़ी: Yakutsk) रूस के सुदूर पूर्वी साख़ा गणतंत्र की राजधानी है। यह आर्कटिक रेखा से केवल ४५० किमी दक्षिण में स्थित है। यह शहर लेना नदी पर बसा हुआ है और उसपर एक महत्वपूर्ण बंदरगाह है।

## इतिहास
साख़ा गणतंत्र का इलाक़ा तुर्क-मूल के याकूत लोगों की मातृभूमि है जो १३वीं व १४वीं शताब्दियों में बयकाल झील के किनारा से उत्तर आकर यहाँ आ बसे। सन् १६३२ में रूसी त्सार-राज्य यहाँ तक फैल गया और उसके अफ़सर प्योत्र बेकेतोव ने यहाँ एक ओस्त्रोग (क़िलेनुमा निर्माण) स्थापित किया। १८८०-१८९० काल में इस क्षेत्र से सोना और अन्य खनिज निकले और फिर इस बस्ती का तेज़ी से विस्तार होने लगा। सोवियत संघ के ज़माने में सोवियत तानाशाह जोसेफ़ स्टालिन ने यहाँ पर खानें विकसित करीं और उसी काल में यहाँ गुलाग कैदी खेमे भी स्थापित हुए, जिनसे याकूत्स्क की आबादी और आर्थिक व्यवस्था बढ़ी।

## कुछ तस्वीरें

File:Yakutsk commercial center.jpg|शहर में
File:Yakutsk 1 (synchroswimr).jpg|एक दृश्य
File:Kulakovskystreet.jpg|रात को कुलाकोव्स्की मार्ग
File:Jakutsk theater.jpg|याकूत्स्क थियेटर


## इन्हें भी देखें
* याकूत लोग
* साख़ा गणतंत्र

## सन्दर्भ


श्रेणी:साख़ा गणतंत्र
श्रेणी:साइबेरिया
श्रेणी:रूस के नगर
श्रेणी:रूस के गणतंत्रों की राजधानियाँ
मर्ग

[thumb|230px|[हिमाचल प्रदेश में खज्जियार मर्ग]]
[thumb|230px|[स्विट्ज़रलैण्ड|स्विट्ज़रलैंड में ऐल्प पर्वतों में एक मर्ग]]
**मर्ग** या **केदार** या **चारागाह** ऐसे मैदान को कहते हैं जिसमें वृक्षों की बजाए घास व अन्य छोटे पौधे ही उग रहें हों। इसमें अक्सर मवेशी चराए जाते हैं।

## अन्य भाषाओं में
मर्ग के लिए संस्कृत में 'मत्ठ​', अंग्रेज़ी में 'मॅडो' (meadow) और फ़ारसी में 'चमनज़ार' () कहते हैं।

## स्थानों के नामों में
उत्तर भारत (विशेषकर कश्मीर वादी) के कई स्थानों के नामों में यह शब्द आता है, मसलन 'सोनमर्ग' (अर्थ:सोने का मर्ग) और 'गुलमर्ग' (अर्थ: गुलों/फूलों का मर्ग)।

## इन्हें भी देखें
* घासभूमि
* घास

## सन्दर्भ

श्रेणी:मैदान
श्रेणी:घास
श्रेणी:घासभूमियाँ
*
सोनमर्ग

**सोनमर्ग** या **सोनामर्ग** भारत के जम्मू व कश्मीर राज्य के गान्दरबल ज़िले में ३,००० मीटर की ऊँचाई पर स्थित एक पर्वतीय पर्यटक स्थल है। यह सिन्द नाले (सिन्धु नदी से भिन्न) नामक नदी की घाटी में है। सोनमर्ग से आगे ऊँचे पर्वत हैं और कई प्रसिद्ध हिमानियाँ (ग्लेशियर) स्थित हैं। राष्ट्रीय राजमार्ग १ इसे पश्चिम में श्रीनगर और पूर्व में लद्दाख़ से जोड़ता है।

## नामोत्पत्ति
मर्ग का अर्थ 'घास का खुला मैदान' होता है। सोनमर्ग का मतलब 'सोने का मर्ग' है।

## कुछ तस्वीरें

File:Sonamarg 11.jpg|नीलग्रार सोनमर्ग से निकलता सिन्द नाला
File:Sirbal Sonamarg.jpg|सिरबल सोनमर्ग
File:Krishansar10.jpg|कृष्णसर (झील)


## इन्हें भी देखें
* मर्ग
* गान्दरबल ज़िला
* मीनामर्ग

## सन्दर्भ


श्रेणी:गान्दरबल ज़िला
श्रेणी:भारत के मर्ग
श्रेणी:गान्दरबल ज़िले के गाँव
श्रेणी:जम्मू और कश्मीर में हिल स्टेशन
कोलाहोइ हिमानी

**कोलाहोइ हिमानी** (Kolahoi Glacier) भारत के जम्मू और कश्मीर प्रदेश में पहलगाम से २६ किमी उत्तर में और सोनमर्ग से १६ किमी दक्षिण में स्थित हिमालय की एक हिमानी (ग्लेशियर) है। यह कोलाहोइ पर्वत की ढलानों से उतरती है और लिद्दर नदी का स्रोत है।

## विवरण
कोलाहोइ हिमानी की औसत ऊँचाई ४,७०० मीटर है और यहाँ का सबसे ऊँचा शिखर (जिसका नाम भी कोलाहोइ शिखर है) ५,४२५ मीटर की ऊँचाई रखता है। यही हिमानी लिद्दर नदी का स्रोत है जिसके किनारे पहलगाम बसा हुआ है और जो आगे चलकर सिन्द नदी (सिन्धु नदी से भिन्न) में जा मिलती है। ९१७४ में इसकी लम्बाई ५ किमी मापी ग​ई थी। भूमंडलीय ऊष्मीकरण (ग्‍लोबल वॉर्मिंग) के कारण अन्य हिमानियों की तरह यह भी सिकुड़ रही है। ९१६३ में यह १३.५७ किमी२ के क्षेत्रफल पर विस्तृत था लेकिन २००५ तक यह सिकुड़कर १०.६९ किमी२ रह गया था।

## इन्हें भी देखें
* कोलाहोइ पर्वत
* लिद्दर नदी

## सन्दर्भ

श्रेणी:भारत की हिमानियाँ
श्रेणी:जम्मू और कश्मीर की हिमानियाँ
पृथ्वी के ध्रुवीय क्षेत्र

thumb|350px|उत्तरी और दक्षिणी ध्रुवीय क्षेत्रों पर मौसम के अनुसार बर्फ़ टोपी का बढ़ता-घटता विस्तार
**पृथ्वी के ध्रुवीय क्षेत्र** (Polar regions of the Earth) इस ग्रह के उत्तरी ध्रुव और दक्षिणी ध्रुव के आसपास के क्षेत्र हैं। इनमें धुर्वों पर केन्द्रित ध्रुवीय बर्फ़ टोपियाँ लगी हुई हैं। उत्तर में यह आर्कटिक महासागर पर और दक्षिण में यह अन्टार्कटिका के महाद्वीप पर टिकी हुई हैं। यहाँ हमेशा बर्फ़ और ठण्ड की चरम स्थिति रहती है हालांकि मौसानुसार बर्फ़ का विस्तार बढ़ता-घटता है।

## इन्हें भी देखें
* उत्तरी ध्रुव
* दक्षिणी ध्रुव

## सन्दर्भ


श्रेणी:आर्कटिक महासागर
श्रेणी:अंटार्कटिका
श्रेणी:पृथ्वी के ध्रुवीय क्षेत्र
स्विट्ज़रलैंड के कैन्टन

thumb|230px|स्विट्ज़रलैंड के कैन्टनों का नक़्शा
**स्विट्ज़रलैंड के २६ कैन्टन​** (Cantons of Switzerland) स्विट्ज़रलैंड की संघीय व्यवस्था के सदस्य राज्य हैं, यानि उस देश के सर्वोच्च प्रशासनिक विभाग हैं। सन् १६४८ की वेस्टफ़ालिया संधि से लेकर १८४८ में स्विस संघीय राज्य की स्थापना तक यह कैन्टन लगभग आज़ाद राष्ट्रों जैसे अधिकार रखते थे - सब की अलग सेनाएँ थी, अपनी अलग मुद्रा थी और सभी अपनी सीमाओं पर स्वतन्त्र देशों जैसा पहरा तैनात करके उनकी रखवाली करते थे। सबसे नया कैन्टन 'जूरा कैन्टन' है जो १९७९ में 'बर्न कैन्टन' को विभाजित करके गठित किया गया।

## सूची
स्विट्ज़रलैंड के कैन्टनों का विवरण नीचे की तालिका में दिया गया है। ध्यान दें कि कुछ क्षेत्रों का गठन पहले हुआ और वे स्विस परिसंघ का भाग बाद में बने। इन सभी का उल्लेख स्विस संविधान में मिलता है और आमतौर से इनकी सूचियों में सबसे पहले उन तीन शहरी कैन्टोनों का नाम आता है जिन्हें पुराने स्विस परिसंघ में सबसे अहम माना जाता था।

## इन्हें भी देखें
* स्विट्ज़रलैंड
* संघ (प्रशासन)

## सन्दर्भ


श्रेणी:स्विट्ज़रलैंड के कैन्टन
श्रेणी:स्विट्ज़रलैंड
बरगुज़ीन नदी

**बरगुज़ीन नदी** (रूसी: Баргузи́н; अंग्रेज़ी: Barguzin) रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह 480 किमी लम्बी नदी बयकाल झील के बरगुज़ीन नामक भाग में ख़ाली हो जाती है। सेलेन्गा नदी और ऊपरी अंगारा नदी के बाद बयकाल झील में जल ले जाने वाली यह तीसरी सबसे बड़ी नदी है। इसका जलसम्भर क्षेत्र 21,000 वर्ग किमी है और बयकाल से लेकर उस से 204 किमी ऊपर तक इस नदी पर नावी यातायात चलता है। इसकी मुख्य उपनदियाँ गागरा, अरगादा, इना और उल्युन नदियाँ हैं।

## इन्हें भी देखें
* बुर्यातिया

## सन्दर्भ


श्रेणी:रूस की नदियाँ
श्रेणी:साइबेरिया
श्रेणी:बुर्यातिया
कार्टून नेटवर्क

**कार्टून नेटवर्क** (Cartoon Network) वार्नर ब्रदर्स डिस्कवरी के स्वामित्व वाला एक अमेरिकी केबल टेलीविजन चैनल है। इसकी स्थापना 1 अक्टूबर 1992 को बेट्टी कोहेन द्वारा की गई थी।

## इन्हें भी देखें
* कार्टून नेटवर्क (भारत)
* कार्टून नेटवर्क (लातिनी अमरीका)

## सन्दर्भ

श्रेणी:जन संचार माध्यम
श्रेणी:टीवी चैनल
श्रेणी:अमेरिकी कम्पनियाँ
सर्जन

thumb|250px|right|ऑपरेशन थिएटर में सर्जन**सर्जन** या शल्य चिकित्सक वे होते हैं जो ऑपरेशन थियेटर में सर्जरी करते हैं। हालांकि अलग-अलग समय और स्थानों में अलग-अलग नियम हैं, एक आधुनिक सर्जन आमतौर पर एक लाइसेंस प्राप्त चिकित्सक भी होता है या सर्जरी में विशेषज्ञता से पहले चिकित्सकों के समान चिकित्सा प्रशिक्षण प्राप्त करता है।  पोडियाट्री, दंत चिकित्सा, और पशु चिकित्सा में सर्जन भी हैं।  यह अनुमान लगाया गया है कि सर्जन हर साल विश्व स्तर पर 300 मिलियन से अधिक सर्जिकल प्रक्रियाएं करते हैं।
ड्रैगन टेल्स

**ड्रैगन टेल्स** () एक अमेरिकी-कनाडा एनिमेटेड पूर्वस्कूली बच्चों के टेलीविजन श्रृंखला है। कहानी के रोमांच पर केंद्रित मेक्सिको से दो भाई बहन जो संयुक्त राज्य अमेरिका में एक नए घर में कदम। छह वर्षीय एमी और उसके चार वर्षीय भाई मैक्स खेलने के कमरे में एक दराज के अंदर एक रहस्यमय ड्रैगन पैमाने। वहाँ एक विशेष बॉक्स के अंदर लिखित कविता। *"मेरी इच्छा है, मेरी इच्छा है, सब मेरे दिल के साथ ड्रेगन के साथ यात्रा करने के लिए, लैंड अपार्ट में"*। इस पैमाने पर एक जगह बुलाया बच्चों कामार्ग: "ड्रैगन लैंड"। एक बार जब वे आए, वे कहते हैं कि वे मिलने ड्रेगन के साथ दोस्त बनाते हैं।

मूल रूप से उत्तरी अमेरिका में ६ सितंबर, से प्रसारित श्रृंखला, अपने अंतिम प्रकरण के साथ २५ नवंबर, २००५ को प्रसारित। पुन रन २०१० में रह गए हैं। भारत और पाकिस्तान में इस श्रृंखला को २०५ में कार्टून नेटवर्क पर प्रीमियर अंग्रेजी और हिंदी में डब।

के रूप में, शो के दोहराता अभी भी कार्टून नेटवर्क पर दक्षिण एशिया क्षेत्र में हवा के रूप में के रूप में अच्छी तरह से किया जा रहा है पोगो पर प्रसारित करने के लिए जारी।

## वॉयस कास्ट

### हिंदी डबिंग क्रेडिट
*एयर की तारीख: २००५
*डबिंग स्टूडियो: ????
*चैनल: कार्टून नेटवर्क / पोगो
*डायरेक्टर: ????
*अनुवादक: ????
*डब अन्य भाषाओं: तमिल

## सन्दर्भ

## इन्हें भी देखें
* ड्रैगन
* कार्टून नेटवर्क
* पोगो

## बाहरी कड़ियाँ
* 
* ड्रैगन टेल्स पर iDubba

श्रेणी:टेलिविज़न
दूधराज

**दूधराज** या **सुल्ताना बुलबुल**, जिसे अंग्रेज़ी में **एशियाई दिव्यलोकी कीटमार** (Indian Paradise Flycatcher  ) कहते हैं, पासरीफ़ोर्मीज़ जीववैज्ञानिक गण का मध्य आकार का एक पक्षी है। नरों की दुम पर लम्बे पंख होते हैं जो उत्तर भारत में यह अक्सर सफ़ेद रंग के होते है, लेकिन अन्य जगहों पर आमतौर से काले या लाल-भूरे होते हैं। यह घनी टहनियों वाले पेड़ों के नीचे कीट पकड़कर खाते हैं।

## मध्य प्रदेश का राजपक्षी
दूधराज मध्य प्रदेश का राजपक्षी है। इसकी रक्षा के लिए उस राज्य में कई संरक्षित क्षेत्र बने हुए हैं।

## सन्दर्भ


श्रेणी:भारत के पक्षी
श्रेणी:टर्पसिफ़ोनी
आईएफबीडीओ

**रक्त दाता संगठन अंतर्राष्ट्रीय महासंघ ** (अंग्रेजी में संक्षिप्त **आईएफबीडीओ** फ्रेंच और स्पेनिश में **फियोडस**) एक अंतरराष्ट्रीय संगठन जिसका मुख्य उद्देश्य स्वैच्छिक गैर रक्तदाताओं से रक्त कार्यवाही में सदस्य राज्यों की अच्छी तरह से रक्त दान और निरीक्षण प्रक्रियाओं के लिए सुरक्षा मानकों के रूप में आत्मनिर्भर है।

## सांविधिक लक्ष्य

सांविधिक लक्ष्य:
#	दुनिया के सभी देशों में नियमित रूप से, गुमनाम, स्वैच्छिक रक्त की गैर उपहार को बढ़ावा देने के लिए 
#	सक्षम संस्थाओं के साथ सहयोग में उच्च गुणवत्ता वाले मानव और हर देश में रक्त उत्पादों के लिए जरूरतों को पूरा करने की दिशा में काम करने के लिए
#	यह सुनिश्चित करने के लिए कि दोनों तरीकों दाता और रिसीवर की सुरक्षा की गारंटी लागू कर रहे हैं
#	सिद्धांत के तहत है कि मानव शरीर अविच्छेद्य है विपणन के सभी रूपों का मुकाबला करने और रक्त और रक्त डेरिवेटिव के लिए सम्मान के साथ प्राप्त करने के लिए
#	सभी अध्ययनों, गतिविधियों, चर्चा, या तो रक्त आधान और रक्त दाता संघों के संगठन या ज्ञान और रक्त आधान तकनीक में अनुसंधान करने के लिए संबंधित घटनाओं में भाग लेते हैं।

## इतिहास

आईएफबीडीओ मुख्यालय ४ दिसम्बर १९५५ को **लक्समबर्ग** में संस्थापित किया गया था| **मोनाको** में स्थापित हैं| संघ की आधिकारिक भाषा **अंग्रेजी**, **फ्रेंच** और **स्पेनिश** हैं। आईएफबीडीओ में ७२ सदस्य राज्य हैं। प्रत्येक देश एक ही रक्त दाताओं राष्ट्रीय संगठन द्वारा प्रतिनिधित्व किया है। सदस्यता के सक्रिय सदस्यों एसोसिएट सदस्यों पर्यवेक्षकों और मानद सदस्यों में चार प्रकार के होते हैं।
संघ महासभा और कार्यकारी परिषद द्वारा संचालित है। संगठन में दो सबसे प्रमुख पदों अध्यक्ष (वर्तमान में श्री Gianfranco Massaro, इटली द्वारा आयोजित) और महासचिव (वर्तमान में श्री जीन-मेरी Durant, फ्रांस द्वारा आयोजित)|
आईएफबीडीओ अंतर्राष्ट्रीय हस्तियों को रक्त भेद के लिए मेरिट के आदेश जो उनके समर्पण और अपने कौशल से उद्देश्यों की सफलता के लिए एक विशेष योगदान देते है।
आईएफबीडीओ एकजुटता (आईएफबीडीओ एकात्मकता फाउंडेशन) नींव करने के लिए फेडरेशन के सदस्यों के साथ अंतरराष्ट्रीय सहयोग कार्यक्रमों का है।
१९९५ के बाद से एक विशेष आईएफबीडीओ अंतर्राष्ट्रीय पहल के रूप में रक्त दाता दिवस का आयोजन लेकिन २००२ में आईएफबीडीओ तीन सबसे महत्वपूर्ण अंतरराष्ट्रीय संगठनों ने रक्तदान को बढ़ावा देने के साथ वार्ता शुरू की है| विश्व स्वास्थ्य संगठन (डब्ल्यूएचओ), इंटरनेशनल फेडरेशन ऑफ रेड क्रॉस और रेड क्रीसेंट सोसायटी (आईएफआरसिएस) और रक्ताधान के इंटरनेशनल सोसायटी (आईएसबीटी), जो २००४ में सभी चार संगठनों विश्व रक्त दाता दिवस की स्थापना के समझौते पर हस्ताक्षर किए एक परिणाम के रूप में है।
 २००५ में विश्व स्वास्थ्य सभा डब्ल्यूएचओ के सभी स्वास्थ्य मंत्री के सदस्य राज्यों ने सर्वसम्मति एक संकल्प है कि एक सुरक्षित, पर्याप्त और टिकाऊ रक्त की आपूर्ति की आधारशिला के रूप में स्वैच्छिक गैर रक्त दाताओं को मान्यता दी. तब से विश्व रक्त दाता दिवस १४ जून को हर साल मनाया जाता है और यह संस्थापक आईएफबीडीओ डब्ल्यूएचओ आईएफआरसिएस और आईएसबीटी भागीदारों द्वारा प्रायोजित है।

 

 Membership approved, pending ratification by General Assembly.

## References

*
*
*
*
टेरोसोर

**टेरोसोर​** (यूनानी: πτερόσαυρος, प्तेरोसोररोस, अर्थ: 'उड़ती गिरगिट'; अंग्रेज़ी: Pterosaur) उड़ने वाले सरीसृपों (रेपटाइलों) की एक श्रेणी थी। जीववैज्ञानिक श्रेणीकरण की दृष्टि से यह प्राणी टेरोसोररिया (Pterosauria) नामक गण या क्लेड के सदस्य थे। पृथ्वी पर टेरोसोर​ ट्राइऐसिक युग के अंत से लेकर क्रीटेशियस​ युग के अंत तक जीवित थे (यानि आज से २१ करोड़ और ६.५ करोड़ वर्ष पहले के बीच के काल में) और उसके बाद इनकी विलुप्ति हो गई। यह पृथ्वी पर अपनी शक्ति से उड़ सकने वाले सर्वप्रथम रज्जुकी (रीढ़ की हड्डी वाले) प्राणी थे। इनके पंख खाल और मांसपेशी से बने होते थे।

टेरोसोरों की भिन्न जातियों के आकर बहुत भिन्न थे। कुछ तो बहुत छोटे थे (२५ सेमी का पंख विस्तार) जबकि कुछ १६ मीटर (५२ फ़ुट​) का पंख विस्तार रखने वाले भीमकाय जीव थे। वैसे तो जीवविज्ञान में क़ायदे से टेरोसोर​ डायनासोरों की श्रेणी से अलग हैं लेकिन समकालीन होने के नाते और सरीसृप होने के नाते इन्हें अक्सर डायनासोर ही समझा जाता है।

## इन्हें भी देखें
* डायनासोर

## सन्दर्भ


श्रेणी:टेरोसोर​
श्रेणी:विलुप्त सरीसृप
कृषि यंत्र

300px|right|thumb|कपास हार्वेस्टर
कृषि के भिन्न भिन्न कार्यों में अनेकों यंत्रों का उपयोग होता है। इन्हें **कृषियंत्र** (agricultural machinary) कहते हैं। कृषियंत्रों का प्रयोग खेतों की जुताई, बोवनी, खाद और कीटनाशक डालने, सिंचाई करने, फसलों की सुरक्षा के लिए, फसल कटाई, मढ़ाई, ढुलाई आदि के लिए की जाती है। ट्रैक्टर एक प्रमुख कृषियंत्र है।

## इतिहास

## इन्हें भी देखें
*कृषि यंत्रों की सूची

## उल्लेखनीय निर्माता
* AGCO
* ARGO SpA
* Art's Way
* Claas
* CNH Industrial
* Mahindra & Mahindra
* Minsk Tractor Works 
* SDF Group
* JCB
* Mirrlees Blackstone
* Industry of Machinery and Tractors IMT
* Kubota
* John Deere
* Rostselmash
* Landforce
* Pronovost Inc.
* Sampo Rosenlew
* Case International Harvester
* sonalika

## सन्दर्भ
## बाहरी कड़ियाँ

* कृषि यंत्रों का ऐतिहासिक सफर (भू-मीत)
*कृषि प्रौद्योगिकी प्रबन्धन अभिकरण, भीलवाड़ा
*यूपी एग्रो-इण्डस्ट्रियल कार्पोरेशन लिमिटेड
*म प्र राज्य सहकारी विपणन संघ
* Worldwide Agricultural Machinery and Farm Equipment Directory
* https://tractorguru.in/blog/the-history-of-mahindra-tractor/ महिंद्रा ट्रैक्टर का इतिहास
Preet Tractor Price GST 2.0 2025
२०१३ शाहबाग विरोध

**२०१३ के बांग्लादेश के शहबाग जन आन्दोलन** की शुरुवात ५ फ़रवरी २०१३ को ढाका, बांग्लादेश में हुई, जिसमे अब्दुल कादिर मोल्लाह और अतिरिक्त सभी बांग्लादेशी मुक्ति संग्राम के आरोपित युद्ध अपराधियों के लिए मौत की सज़ा की मांग करी गयी, | ५ फ़रवरी २०१३ को बांग्लादेश अंतर्राष्ट्रीय अपराध न्यायलय ने मोल्लाह को आजीवन कारावास की सज़ा सुनाई क्यूंकि वह मुक्ति संग्राम के दौरान नरसंघार, हत्या और बलात्कार (नाबालिक लड़कियों के बलात्कार का भी) का दोषी पाया गया।

## Reference

श्रेणी:राजनैतिक आन्दोलन
ज़्यूरिख़ कैन्टन

**ज़्यूरिख़ कैन्टन** (जर्मन व अंग्रेज़ी: Zürich) स्विट्ज़रलैंड के पूर्वोत्तरी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यहाँ की राजभाषा जर्मन है लेकिन यहाँ के निवासी अधिकतर ज़्यूरिख़तूउश (Züritüütsch) नामक जर्मन की एक स्थानीय उपभाषा बोलते हैं। ज़्यूरिख़ कैन्टन सन् १३५१ में स्विस परिसंघ का हिस्सा बना था।

## सही उच्चारण
'ज़्यूरिख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:ज़्यूरिख़ कैन्टन
श्रेणी:स्विट्ज़रलैंड के कैन्टन
बर्न कैन्टन

**बर्न कैन्टन** (जर्मन व अंग्रेज़ी: Bern) स्विट्ज़रलैंड के मध्य-पश्चिम भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह क्षेत्रफल और जनसंख्या दोनो के हिसाब से स्विट्ज़रलैंड का दूसरा सबसे बड़ा कैन्टन है। हालाँकि अधिकतर स्विस कैन्टोनों एकभाषीय होते हैं, बर्न कैन्टन में जर्मन और फ़्रान्सीसी दोनों प्रचलित हैं। बर्न कैन्टन सन् १३५३ में स्विस परिसंघ का हिस्सा बना था। १८१५ से १९७९ यह स्विट्ज़रलैंड की सबसे बड़ी कैन्टन थी लेकिन १९७९ में जूरा कैन्टन के इलाक़े इससे अलग होकर एक नई कैन्टन में गठित हो गए।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:बर्न कैन्टन
श्रेणी:स्विट्ज़रलैंड के कैन्टन
ऊरी कैन्टन

**ऊरी कैन्टन** (जर्मन व अंग्रेज़ी: Uri) स्विट्ज़रलैंड के मध्य में स्थित एक कैन्टन (प्रान्त से मिलता-जुलता प्रशासनिक विभाग) है। यहाँ की राजभाषा जर्मन है। यह कैन्टन सन् १२९१ में स्विस परिसंघ की स्थापना से ही उसका हिस्सा बना था। स्विट्ज़रलैंड का सबसे जाना-पहचाना ऐतिहासिक व्यक्ति विलियम टॉल इसी कैन्टन का रहने वाला था।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:ऊरी कैन्टन
श्रेणी:स्विट्ज़रलैंड के कैन्टन
उड़न साँप

300px|right|thumb|'उड़ने वाला' साँप (क्रिसोपिली आर्नेटा) 
**उड़न साँप** क्रिसोपिली (Chrysopelea) जीनस के साँप हैं जो बहुत कम विषैले होते हैं और मनुष्यों के लिए हानिरहित है। ये दक्षिण-पूर्वी एशिया, दक्षिणी चीन, भारत और श्रीलंका में पाए जाते हैं। भारत में ये मध्य भारत, बिहार, उड़ीसा और बंगाल में अधिक पाए जाते हैं। 

यह बहुत तीव्र गति से चलने की क्षमता रखता है जो इसकी विशिष्टता है। यह अपने शरीर को फुलाकर तथा शरीर को एक विशेष आकार देकर एक डाल से दूसरी डाल पर ग्लाइड कर जाता (कूद जाता) है। इसीलिए इसे 'उड़न साँप' का भ्रामक नाम दिया गया है। यह इस तरह कूदता चलता है मानो उड़ रहा हो। 

इनका रंग ऊपर से हल्का पीलापन लिए हुए हरा होता है। नियमित दूरियों पर काले रंग की आड़ी पट्टियाँ रहती हैं जो काले सीमांतोंवाले शल्कों के कारण बनी होती हैं। अधरशल्क हरे होते हैं। सिर काला होता है जिसपर साथ साथ पीले या हल्के हरे रंग को आड़ी पट्टियाँ तथा कुछ धब्बे होते हैं।

यह साँप छिपकलियों, छोटे स्तनियों, पक्षियों, छोटे साँपों और कीटों को खाता है। यह घरों के आस पास भी कभी कभी दिखाई देता है। यह अंडप्रजक है। यह कभी कभी पेड़ की शाखाओं से लटका भी देखा गया है।

## बाहरी कड़ियाँ
*आश्चर्यचकित कर देते हैं उड़ने वाले साँप
*Flying Snake Home Page
*naturemalaysia.com's flying snake page
*Flying Snake Video w/embellished info
*Researchers reveal secrets of snake flight

श्रेणी:भारतीय जन्तु
श्रेणी:सर्प
उदायिभद्र

**उदायिन** ने एक शासक जिन्होंने 461 ई•पू• में अजातशत्रु की हत्या करके मगध की गद्दी पर बैठा था। उदायिन ने पाटलिपुत्र /कुसुमपुर की स्थापना की तथा अपनी राजधानी बनायी, जो गंगा और सोन नदियों के संगम पर स्थित थी । 

**उदायिभद्र** मगध महाजनपद के शक्तिशाली राजा अजातशत्रु का पुत्र और उत्तराधिकारी। उसका उल्लेख उदायिन्, उदायी अथवा उदयिन और उदयभद्र जैसे कई नामों से मिलता है। बौद्ध अनुश्रुति के अनुसार उदायिभद्र अपने पिता अजातशत्रु की ही तरह स्वयं भी पितृघाती था और पिता को मारकर गद्दी पर बैठा था। उस अनुश्रुति का तो यहाँ तक कथन है कि आजतशत्रु से लेकर चार पीढ़ियों तक मगध साम्राज्य में उत्तराधिकारियों द्वार अपने पूर्ववर्तियों के मारे जाने की परंपरा ही चल गई थी। परंतु जैन अनुश्रुति उदयभद्र को पितृघाती नहीं मानती। कथाकोश में उसे कुणिक (अजातशत्रु) और पद्मावती का पुत्र बताया गया है। परिशिष्टपर्वन् और त्रिषष्ठिशलाकापुरुषचरित् जैसे कुछ अन्य जैन ग्रंथों में यह कहा गया है कि अपने पिता के समय में उदायिभद्र चंपा का राज्यपाल (गवर्नर) रह चुका था और अपने पिता की मृत्यु पर उसे सहज शोक हुआ था। तदुपरांत सामंतों और मंत्रियों ने उससे मगध की राजगद्दी पर बैठने का आग्रह किया और उसे स्वीकार कर वह चंपा छोड़कर मगध की राजधानी गया।

राजा की हैसियत से उदायिभद्र का सबसे मुख्य कार्य था मगध की नई राजधानी पाटलिपुत्र का विकास करना। परिशिष्टपर्वन् की सूचना है कि उसी ने सबसे पहले मगध की राजधानी राजगृह से हटाकर गंगा और सोन नदियों के संगम पर पाटलिपुत्र बसाकर वहाँ स्थापित की। इस बात का समर्थन वायुपुराण से भी होता है। उसका कथन है कि उदयभद्र ने अपने शासन के चौथे वर्ष में कुसुमपुर नामक नगर बसाया। कुसुमपुर अथवा पुष्पपुर पाटलिपुत्र के ही अन्य नाम थे। परंतु ऐसा प्रतीत होता है कि वहाँ के दुर्ग का विकासकार्य अजातशत्रु के समय में ही प्रारंभ हो चुका था।

## सन्दर्भ

श्रेणी:भारतीय राजा
श्रेणी:प्राचीन भारत का इतिहास
श्वीट्ज़ कैन्टन

**श्वीट्ज़ कैन्टन** (जर्मन व अंग्रेज़ी: Schwyz) स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। इसके दक्षिण में ऐल्प पर्वत, पश्चिम में लूसर्न झील और उत्तर में ज़्यूरिख़ झील स्थित है और यह कैन्टन 'श्वीट्ज़' नामक शहर पर ही केन्द्रित है। श्वीट्ज़ कैन्टन सन् १२९१ में स्विस परिसंघ की स्थापना के समय से ही उसका हिस्सा बना था। स्विट्ज़रलैंड के पूरे देश का जर्मन नाम 'श्वीट्ज़' है जो इसी कैन्टन पर पड़ा है और स्विट्ज़रलैंड का राष्ट्रीय ध्वज भी इसी कैन्टन के राजचिह्न पर आधारित है।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:श्वीट्ज़ कैन्टन
श्रेणी:स्विट्ज़रलैंड के कैन्टन
नीडवाल्डन कैन्टन

**नीडवाल्डन कैन्टन** (जर्मन व अंग्रेज़ी: Nidwalden) स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। नीडवाल्डन घाटी और ओबवाल्डन घाटी दोनों मिलाकर ऐतिहासिक उन्टरवाल्डन क्षेत्र का भाग हुआ करती थी जो सन् १२९१ में स्विस परिसंघ की स्थापना के समय से ही उसका हिस्सा बना था।

## इन्हें भी देखें
* ओबवाल्डन कैन्टन
* स्विट्ज़रलैंड के कैन्टन

## सन्दर्भ


श्रेणी:नीडवाल्डन कैन्टन
श्रेणी:स्विट्ज़रलैंड के कैन्टन
एस पी त्यागी

**शशीन्द्र पाल त्यागी** (14 मार्च 1945) भारतीय वायुसेना के प्रमुख रहे हैं। शशींद्र पाल त्यागी को **एस॰पी॰ त्यागी** और बंडल के उपनाम से भी पुकारा जाता रहा है। भारतीय वायुसेना में 31 दिसम्बर 1963 को कमीशन प्राप्तन त्यागी ने 1965 और 1971 के युद्ध में प्रमुख भूमिका निभाई थी। 31 दिसम्बर 2004 को उन्होंने भारतीय वायुसेना के 20वें एयर चीफ मार्शल के रूप में कार्यभार संभाला.

## कार्यक्षेत्र
एस पी त्यागी (14 मार्च 1945) भारतीय वायुसेना के प्रमुख रहे हैं। शशींद्र पाल त्यागी को एस पी त्यागी और बंडल के उपनाम से भी पुकारा जाता रहा है। भारतीय वायुसेना में 31 दिसम्बर 1963 को कमीशन प्राप्तन त्यागी ने 1965 और 1971 के युद्ध में प्रमुख भूमिका निभाई थी। 31 दिसम्बर 2004 को उन्होंने भारतीय वायुसेना के 20वें एयर चीफ मार्शल के रूप में कार्यभार संभाला.
मध्यप्रदेश के इंदौर में जन्में त्यागी की प्रारंभिक शिक्षा जयपुर के सेंट जेवियर स्कूमल में हुई। पढ़ाई के बाद वे सेना में शामिल हुये. उनके परिवार में उनकी पत्नी वंदना त्यागी और एक बेटा वे एक बेटी हैं। जगुआर इंटरडिक्शंन एअरक्राफ्ट जब 1980 में भारतीय वायुसेना में शामिल हुआ तो उसके आठ पायलटों में एसपी त्यागी भी शामिल थे। 1985 में उन्हेंम प्रतिष्ठित वायुसेना मेडल से सम्माआनित किया गया। वे 2007 तक भारतीय वायु सेना में रहे, जिसके बाद उन्होंने अवकाशप्राप्त किया।

## विवाद
एस पी त्यागी का नाम फरवरी 2013 में इटली के एयरोस्पेस और डिफेंस निर्माण कंपनी फिनमैकानिका के मुखिया गियूसेप्पे ओरसी की गिरफ्तारी के बाद एक बार फिर चर्चा में आया। भारत के राष्ट्रपति, प्रधानमंत्री और सेना प्रमुखों की सुविधा के लिये खरीदे गये 12 एडब्ल्यू-101 हेलिकॉप्टरों में भारतीय अधिकारियों को रिश्वत देने की जांच के बाद एयरोस्पेस और डिफेंस निर्माण कंपनी फिनमैकानिका के मुखिया गियूसेप्पे ओरसी को दबोचा गया है। भारतीय रक्षा मंत्रालय ने फिनमैकानिका से 2010 में करीब 3600 करोड़ रुपए में 12 अति सुरक्षित अगस्ता वेस्टलैंड हेलिकॉप्टरों की ख़रीददारी की थी। 
इटली सरकार की जांच में यह बात सामने आई कि फिनमेकेनिका एयरोस्पेस डिफेंस कंपनी ने तत्कालीन वायुसेना प्रमुख एसपी त्यागी को मध्यस्थों के माध्यम से रिश्वत की रकम पहुंचाई थी। हालांकि एस पी त्यागी ने ऐसे आरोपों से इंकार करते हुये कहा कि इस तरह की किसी जांच की बात उन्हें नहीं पता है और उन्होंने किसी भी मामले में कभी कोई रिश्वत नहीं खाई.

## बाहरी कड़ियाँ
* हेलिकॉप्टर दलाली से त्यागी का इंकार
* इटली के हेलिकॉप्टर घोटाले में भारत को रिश्वत
* भारतीय वायु सेना

श्रेणी:1945 में जन्मे लोग
श्रेणी:भारतीय वायुसेना
श्रेणी:भारत के वायुसेनाध्यक्ष
ज़ूग कैन्टन

**ज़ूग कैन्टन** (जर्मन व अंग्रेज़ी: Zug), जिसे कभी-कभी **त्ज़ूग कैन्टन** भी उच्चारित किया जाता है, स्विट्ज़रलैंड के मध्य भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १३५२ में स्विस परिसंघ का हिस्सा बना था। केवल २३९ वर्ग किमी का यह कैन्टन ज़िलों में विभाजित नहीं है और स्विट्ज़रलैंड के सबसे छोटे कैन्टनों में से एक है।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:ज़ूग कैन्टन
श्रेणी:स्विट्ज़रलैंड के कैन्टन
फ़्राइबूर्ग कैन्टन

**फ़्राइबूर्ग कैन्टन** (जर्मन: Staat Freiburg) या **फ़्रीबूर्ग कैन्टन** (फ़्रान्सीसी: État de Fribourg) स्विट्ज़रलैंड के पश्चिमी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १४८१ में स्विस परिसंघ का हिस्सा बना था। हालाँकि अधिकतर स्विस कैन्टोनों एकभाषीय होते हैं, फ़्राइबूर्ग कैन्टन में जर्मन और फ़्रान्सीसी दोनों प्रचलित हैं। इस कैन्टन के दो-तिहाई लोग फ़्रान्सीसी भाषी हैं और अधिकतर कैन्टन के पश्चिमी भाग में बसते हैं जबकी एक-तिहाई अलमानी जर्मन उपभाषाएँ बोलते हैं और इनका जमावड़ा कैन्टन के पूर्वी भाग में है।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:फ़्राइबूर्ग कैन्टन
श्रेणी:स्विट्ज़रलैंड के कैन्टन
द अमेज़िंग रेस (अमेरिकी टीवी शृंखला)

***द अमेज़िंग रेस*** अमेरिकी रियलिटी गेम शो (वास्तविक घटनाओ पर आधारित) है जिसमें आम तौर पर दुनिया भर में होने वाली दौड़ के ग्यारह टीमें भाग लेती हैं। दौड़ शारीरिक और मानसिक चुनौतियों के साथ लगभग बारह चरणो में विभाजित होती है और इसमें टीमों को आगे बढ़ने के लिए दिए गए सुराग का परिणाम निकालना होता है, खुद को विदेशी क्षेत्रों में नेविगेट करना होता है, अपनी आवश्यकता अनुसार स्थानीय लोगो के साथ बातचीत करनी होती है, शारीरिक और मानसिक चुनौतियों का सामना करना पड़ता है और हवाई जहाज, नाव, टैक्सी और अन्य सार्वजनिक परिवहन विकल्पो के लिए होड़ करनी पड़ती है और यह सब टीमों को कार्यक्रम द्वारा प्रदान किए गए सीमित बजट के अंदर पड़ता है। समान्यतः हर चरण के पश्चात एक टीम दौड़ से बहार हो जाती है। अंतिम चरण में तीन टीमें बचती हैं और उनमें से सबसे पहले अंतिम रेखा को पार करने वाली टीम एक मिलियन अमेरिकी डॉलर (दस लाख अमेरिकी डॉलर) की इनामी राशि जीतती है। 

अमेरिकी संस्करण *द अमेज़िंग रेस* फ्रेंचाइज़ का मूल संस्करण है जिसका प्रसारण 2001 से सीबीएस पर हो रहा है। फ़रवरी 17, 2013, से शृंखला अपने बाइसवे सीज़न में प्रवेश कर गई। अनेक अन्तरराष्ट्रीय संस्करण इसकी मूल संरचना के आधार पर विकसित किए गए, जबकि अमेरिकी संस्करण विश्व के कई अन्य बाजारों में प्रसारित किया जाता है।

## बाहरी कड़ियाँ
* 
* 
* 

श्रेणी:द अमेज़िंग रेस
श्रेणी:दशक 2000 की अमेरिकी टेलिविज़न शृंखलाएँ
श्रेणी:सीबीएस नेटवर्क कार्यक्रम
श्रेणी:अंग्रेज़ी भाषा के टीवी कार्यक्रम
बासल-श्तात कैन्टन

**बासल-श्तात कैन्टन** (जर्मन व अंग्रेज़ी: Basel-Stadt) स्विट्ज़रलैंड के उत्तर में स्थित एक कैन्टन (प्रान्त से मिलता-जुलता प्रशासनिक विभाग) है। जर्मन भाषा में 'बासल-श्तात' का मतलब 'बासल शहर' है और यह कैन्टन बासल शहर और उसके इर्द-गिर्द के कुछ इलाक़ों को मिलाकर बनी हुई है। इसके विपरीत बासल-लान्डशाफ़्ट कैन्टन बासल क्षेत्र के देहाती इलाक़ों से बनी हुई है। यह किसी ज़माने में यह दोनों एक ही 'बासल कैन्टन' नामक कैन्टन का भाग थीं लेकिन १९वीं सदी में ग्रमीण और शहरी क्षेत्रों में अधिकारों को लेकर झड़पें हुई और २६ अगस्त १८३३ में इनका बटवारा हुआ और दो अलग कैन्टन बन गई। क्षेत्रफल के हिसाब से बासल-श्तात स्विट्ज़रलैंड की सबसे नन्ही कैन्टन है। ऐतिहासिक बासल कैन्टन सन् १५०१ में स्विस परिसंघ का हिस्सा बना था।

## इन्हें भी देखें
* स्विट्ज़रलैंड के कैन्टन

## सन्दर्भ


श्रेणी:बासल-श्तात कैन्टन
श्रेणी:स्विट्ज़रलैंड के कैन्टन
कार्बन मोनोक्साइड

**कार्बन मोनोक्साइड** (CO) (अंग्रेजी:Carbon monoxide) एक रंगहीन गैस है। यह गैस हवा से थोड़ी हल्की होती है। ऊँची सांद्रता में यह मनुष्यों और जानवरों के लिए विषाक्त होती है, हालाँकि कम मात्रा में यह कुछ सामान्य जैविक कार्यों के लिए उपयोगी साबित होती है। 

## ढांचा
कार्बन मोनोऑक्साइड एक कार्बन परमाणु और एक ऑक्सीजन परमाणु के त्रि-आबंध से बनता है। इसका अणु सूत्र CO है। क्योंकि इसमें जैव बल *(Vital Force)* नहीं होता, इसके गुण अजैविक यौगिकों से ज्यादा समानता रखते है।

## शरीर पर असर
इसकी अधिक मात्रा शरीर के अंदर जाने पर पहले दम घुटता है, बाद में बेहोशी आती है और मृत्यु तक हो सकती है। 

श्रेणी:अकार्बनिक यौगिक
क्लोरोफ्लोरोकार्बन (सीएफसी)

**क्लोरोफ्लोरोकार्बन (सीएफसी)** एक कार्बनिक यौगिक है जो केवल कार्बन, क्लोरीन, हाइड्रोजन और फ्लोरीन परमाणुओं से बनता है। सीएफसी का इस्तेमाल रेफ्रिजरेंट, प्रणोदक (एयरोसोल अनुप्रयोगों में) और विलायक के तौर पर व्यापक रूप से होता है।ओजोन निःशेषण में इसका योगदान देखते हुए, सीएफसी जैसे यौगिकों का निर्माण मॉन्ट्रियल प्रोटोकॉल के तहत चरणबद्ध तरीके से बंद कर दिया गया है। सिएफसी को प्रिऑन गैस भी कहते हैैं । सीएफसी के द्वारा ओजोन परत को नुकसान होता हैंं, इसलिए वर्तमान में इसकी जगह एचएफसी (हाड्रोक्लोरोफ्लोरो) का उपयोग   करते हैं । सीएफसी की खोज सन् 1928 में जनरल मोटर्स के थॉमस मिडगली जूनियर ने की थी।यह गैस ओजोन ह्रास में मुख्य भूमिका निभाती है जो एक मानव जनित कारण है।ओजोन में छिद्र (दक्षिणी ध्रुव पर सबसे ज्यादा) होने के कारण सूर्य की पराबैगनी किरणें पृथ्वी तक आसानी से पहुंच पाती हैं ।इससे त्वचा का कैंसर होने का खतरा होता है। 

इसे क्लोरो फ्लोरो कार्बन कहते हैं।
श्रेणी:पर्यावरण
श्रेणी:रसायन
श्रेणी:जलवायु परिवर्तन कारक
श्रेणी:वैश्विक तापन
श्रेणी:ग्रीनहाउस प्रतीक गैसें
श्रेणी:अग्निशमन
तारा (बहुविकल्पी)

**तारा** शब्द का प्रयोग निम्नलिखित अर्थों में किया जाता है-

*(१) तारा (star)

*(२) बलि की पत्नी और अंगद की माता जो सुषेण नामक वानर की पुत्री थी। बलि की मृत्यु के बाद सुग्रीव ने इसे अपनी पत्नी बना लिया। इनकी गण्ना पंचकन्याओं में की जाती है।

*(३) बृहस्पति की स्त्री जिसे इसके इच्छानुसार चंद्रमा ने अपनी पत्नी बना लिया था। 'बुध' और चंद्रमा तारा के ही पुत्र थे। बाद को उन्हें चंद्रमा के पास छोड़कर तारा अपने यथार्थ पति के साथ रहने लगी।

*(४) शिवशक्ति विग्रह, ब्रह्म की द्वितीया शक्ति के रूप में दक्षतनया सती का एक नाम जो तारक (मुक्तिदात्री) होने के कारण 'तारा' कहलाती हैं। स्तोत्र तथा तंत्रसाहित्य में इनके उग्र और भयंकर स्वरूप की कल्पनाएँ मिलती हैं। उग्रतारिणी, नीलसरस्वती, एकजटा, महोग्रा नीला, घना, महामाया आदि इनके अनेक नाम हैं। स्वरूम और सिद्धांत की दृष्टि से बौद्ध, जैन तथा सनातनी तारा में मूलत: कोई भेद नहीं हैं।

*(५) तारा या 'आर्य तारा' : महायान बौद्ध सम्प्रदाय में स्त्री बोधिसत्व (तिब्बती : སྒྲོལ་མ་, Drolma)।

श्रेणी:बहुविकल्पी शब्द
प्रदूषक

thumbnail|300px|अनुपचारित मलजल के कारण गंगा नदी का प्रदुषण
**प्रदूषक** ऐसे पदार्थ होते हैं जिनके कारण पर्यावरण में प्रदूषण फैलता है।

*
श्रेणी:प्रदूषण
श्रेणी:विषविज्ञान
फ़िल कोगन

**फ़िलिप जॉन "फ़िल" कोगन** (जन्म: 31 मई 1967) न्यूज़ीलैंड की टेलिविज़न शक्सियत हैं, जिन्हें सबसे अधिक सीबीएस पर प्रसारित होने वाले अमेरिकी रिएलिटी टीवी कार्यक्रम *[[द अमेज़िंग रेस (अमेरिकी टीवी शृंखला)|द अमेज़िंग रेस]]* के मेजबान के तौर पर जाना जाता है। शृंखला का सबसे पहले प्रसारण 2001 में हुआ था और फ़िल प्रथम प्रकरण से ही इसके साथ जुड़े हुए हैं। यह *नो ऑपरच्युनिटि वेस्टिड* के निर्माता और मेजबान ही हैं, जिसका निर्माण अमेरिका, न्यूज़ीलैंड और कनाडा में हो चुका है। अपने कार्य के लिए इन्होंने आठ प्रतिष्ठित एमी पुरस्कार जीते हैं।

## शुरुआती जीवन
कोगन का जन्म क्राइस्टचर्च से 22 किलोमीटर (14 मील) दूर स्थित लिंकन नगर में हुआ था। इन्होंने अपने बचपन का काफ़ी समय अण्टीगुआ और कनाडा में व्यतीत किया था। इन्होंने क्राइस्टचर्च के सेंट एंड्रयूज़ कॉलेज से शिक्षा प्राप्त की थी। 

## परिवार
कोगन अपनी पत्नी लुईस कोगन और पुत्री एली के साथ रहते हैं। इनका वर्तमान घर लॉस एन्जिल्स, कैलीफोर्निया, में है। इनके न्यूज़ीलैंड में भी दो घर हैं।

## सन्दर्भ

श्रेणी:जीवित लोग
श्रेणी:1967 में जन्मे लोग
श्रेणी:क्राइस्टचर्च के लोग
दाखश्टाइन

300px|right|thumb|दाखश्टाइन का दृष्य
**दाखश्टाइन** (Dachstein) आस्ट्रिया देश में पूर्व से पश्चिम को फैले हुए ऐल्प्स पर्वत के उत्तर में चूने के पत्थरों द्वारा निर्मित पर्वतीय श्रेणी का यह उच्चतम पठार है। इसकी ऊँचाई लगभग १०,००० फुट है। इसका विस्तार उत्तर में हैल्स्टाट तथा दक्षिण में श्लैडमिंग (Schladming) तक है। इसके चारों ओर लंबे चौड़े मैदान, घाटियाँ, स्वच्छ सुरम्य ग्राम, वनयुक्त पर्वत तथा ढाल, बर्फयुक्त पर्वतीय शृंग भ्रमणार्थियों के मन को मोह लेते हैं। ऑस्ट्रिया सरकार का ध्यान इसकी ओर आकर्षित हुआ और १९४७ ई. में भ्रमणार्थियों को आकर्षित करने के लिए अनेक प्रकार के यत्न किए गए, अब यह एक अच्छा भ्रमण केंद्र बन गया है और स्विटसरलैंड की तरह ही यहाँ भ्रमणार्थियों की देखभाल तथा अन्य सुविधाएँ प्रदान की जाती हैं। इससे यहाँ की सरकार का अत्यधिक विदेशी मुद्रा प्राप्त होती हैं।

## बाहरी कड़ियाँ
thumb|left|550px|Panorama of the Dachstein massif

श्रेणी:ऐल्प्स के पर्वत
श्रेणी:आस्ट्रिया के पर्वत
गीति रामायण

**गीति रामायण** असमिया भाषा का प्रसिद्ध रामकाव्य जिसकी रचना दुर्गाधर कायस्थ ने की है। इसकी विशेषता यह है कि इसमें राम और सीता दैवी न होकर पूर्णत: मानवीय हैं। मनुष्य के सामान्य विचार और विकार दोनों को कवि ने उनमें देखा है, इस कारण यह काफी लोकप्रिय हुआ है। इस रामायण को ओझापाली गीत परंपरा में लोग गाते हैं। इसमें एक प्रमुख गायक मुख्य कथागीत गाता है और शेष लोग पिछले पद को दुहराते हैं। असम में यह गान पद्धति विशेष प्रचलित है। 

## इन्हें भी देखें
*गीतरामायण
*गीतरामायणम्

## बाहरी कड़ियाँ
*भारत के हिंदीतर रामकाव्य (अरविन्द जैन)

श्रेणी:रामायण
क्राइस्टचर्च

**क्राइस्टचर्च** न्यूज़ीलैंड के दक्षिण द्वीप का सबसे बड़ा शहर है तथा देश का तीसरा सबसे बड़ा नगरीय क्षेत्र। यह दक्षिण द्वीप के पूर्वी तट पर स्थित है। यह 404,500 निवासियों का घर है, और ऑकलैंड और वेलिंग्टन के बाद न्यूजीलैंड का तीसरा सबसे अधिक आबादी वाला शहर है।

शहर को अपना यह नाम कैंटरबरी एसोसिएशन द्वारा मिला था, जिसने प्रतिवेशी कैंटरबरी प्रांत को बसाया था। क्राइस्टचर्च नाम पर संघ की 27 मार्च 1848 के दिन आयोजित हुई पहली बैठक में ही सहमति बन गई थी। इस नाम का सुझाव जॉन रॉबर्ट गोडली ने दिया था जिन्होंने क्राइस्ट चर्च, ओक्सफोर्ड, कॉलेज में शिक्षा प्राप्त की थी। क्राइस्टचर्च 31 जुलाई 1856 के दिन रॉयल चार्टर द्वारा शहर घोषित हुआ था, तथा इस प्रकार यह न्यूज़ीलैंड का सबसे पुराना स्थापित शहर है।

## भूगोल

क्राइस्टचर्च कैंटरबरी मैदान के पूर्व में दक्षिण द्वीप के पूर्वी तट के केंद्र के पास, कैंटरबरी में स्थित है। यह पेगासस खाड़ी के दक्षिणी छोर के पास स्थित है, और प्रशांत महासागर के तट और एवन और हीथकोट नदियों के मुहाने से पूर्व में घिरा हुआ है। दक्षिण और दक्षिण-पूर्व में शहर का शहरी हिस्सा पोर्ट हिल्स के ज्वालामुखीय ढलानों द्वारा घिरा है और इसे बैंक प्रायद्वीप से अलग किया गया है। उत्तर में बसा शहर वाइमरकीरी नदी से घिरा हुआ है।

क्राइस्टचर्च दुनिया के केवल चार शहरों के एक समूह में से एक है, जिसे एक सुनियोजित तरीके से बसाया गया है। इसके चारों ओर चार पूरक शहर वर्ग और एक पार्कलैंड क्षेत्र है, जो शहर के केंद्र को चारों ओर से घेरा हुआ है। इस प्रतिरूप के साथ बनाया गया पहला शहर फिलाडेल्फिया था। इसके बाद सवाना और एडिलेड और फिर क्राइस्टचर्च को ही ऐसे ही बसाया गया।

क्राइस्टचर्च में दुनिया में सबसे अधिक गुणवत्ता युक्त जल की आपूर्ति होती है, इसके जल को दुनिया में सबसे शुद्ध और सबसे स्वच्छ जल का दर्जा दिया गया है। दक्षिणी एल्प्स की तलहटी से निकलने वाले एक्वीफर्स नदी से, शहर के आसपास के 50 से अधिक पंपिंग स्टेशनों के माध्यम से अनुपचारित जल, स्वाभाविक रूप से स्वच्छ जल को मुहैया कराया जाता है।
### जलवायु
क्राइस्टचर्च में हल्की गर्मी, ठंडी सर्दियों और नियमित रूप से मध्यम वर्षा के साथ समशीतोष्ण जलवायु है। इसका मतलब जनवरी में दैनिक अधिकतम तापमान 22.5°C (73°F) और जुलाई में 11.3°C (52°F) रहता है।
## जनसंख्या
क्राइस्टचर्च नगर परिषद द्वारा प्रशासित क्षेत्र की जनसंख्या 388,400 (जून 2018) है, जो इसे न्यूजीलैंड में दूसरा सबसे बड़ा और दक्षिण द्वीप का सबसे बड़ा शहर बनाता है।

## सन्दर्भ

श्रेणी:न्यूज़ीलैण्ड के आबाद स्थान
श्रेणी:कैंटरबरी क्षेत्र
शाफ़हाउसन कैन्टन

**शाफ़हाउसन कैन्टन** (जर्मन व अंग्रेज़ी: Schaffhausen) स्विट्ज़रलैंड का एक कैन्टन (प्रान्त से मिलता-जुलता प्रशासनिक विभाग) है, जो उस देश का उत्तरतम कैन्टन भी है। यह लगभग पूरी तरह जर्मनी से घिरा हुआ है जिसका क्षेत्र इसके उत्तर, पूर्व और पश्चिम में आता है। यह कैन्टन सन् १५०१ में स्विस परिसंघ का हिस्सा बना था।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:शाफ़हाउसन कैन्टन
श्रेणी:स्विट्ज़रलैंड के कैन्टन
शारदापीठ

**शारदापीठ** देवी सरस्वती का प्राचीन मन्दिर है जो पाकिस्तान के आज़ाद कश्मीर प्रांत में शारदा के निकट किशनगंगा नदी (नीलम नदी) के किनारे स्थित है। इसके भग्नावशेष भारत-पाक नियन्त्रण-रेखा के निकट स्थित है।

## भारतीय स्वतंत्रता के बाद
1947 का भारत-पाक युद्ध के बाद से शारदा पीठ के धार्मिक पर्यटन में काफी गिरावट आई है, पाकिस्तान कश्मीर के एक हिस्से पर अनाधिकृत रूप से कब्जा किए हुए है; अधिकांश कश्मीरी पंडित नियंत्रण रेखा के भारतीय पक्ष में बने रहे, और यात्रा प्रतिबंधों ने भारतीय हिंदुओं को तीर्थस्थल पर जाने से हतोत्साहित किया है। यात्रा करने के इच्छुक भारतीयों के लिए अनापत्ति प्रमाणपत्र की आवश्यकता होती है।  इसके अलावा, मंदिर की नियंत्रण रेखा से निकटता पाकिस्तान के भीतर भी पर्यटन को हतोत्साहित करती है। नीलम जिले के पर्यटक अक्सर इसके आसपास की सुंदर घाटी में समय बिताने के बजाय, मंदिर के खंडहरों को नज़रअंदाज़ कर देते हैं। मार्च 2023 में, भारतीय गृह मंत्री अमित शाह ने कहा कि सरकार मंदिर के लिए करतारपुर शैली का गलियारा खोलने की दिशा में आगे बढ़ेगी। 22 मार्च 2023 को, केंद्रीय गृह मंत्री अमित शाह ने कुपवाड़ा जिले के तीतवाल, करनाह में शारदा देवी मंदिर का ई-उद्घाटन किया, जो नियंत्रण रेखा के करीब है। शारदा पीठ टीटवाल से मुश्किल से 40 किलोमीटर की दूरी पर स्थित है।
अंगूठाकार|किशनगंगा नदी (नीलम नदी) के किनारे शारदा नगर कश्मीर में शारदा शक्तिपीठ स्थित है।
अंगूठाकार|किशनगंगा नदी

## मुर्ति तत्व
300px|right|thumb|शारदा मन्दिर के भग्नावशेष

**शारदा देवी की ध्यान मंत्र **

ॐ शक्ति-चाप-शर-घण्टिका-सुधा-पात्र-रत्न-कलशोल्लसत्-करां, पूर्ण-चन्द्र-वदनां त्रिलोचनां शारदां नमत-सर्वसिद्धिदाम्! श्री श्रीशैलस्थिता या प्रहसितवदना पार्वती शूलहस्ता वह्न्यर्केन्दुत्रिनेत्रा त्रिभुवनजननी षड्भुजा सर्वशक्तिः! शाण्डिल्येनोपनीता जयति भगवती भक्तिगम्या नतानां सा नः सिंहासनस्था ह्यभिमतफलदा शारदा शं करोतु!

**अर्थ**

देवी शारदा चंद्र के जैसी उज्ज्वल कांति वाली हैं। देवी षड्भुजा हैं । हाथ पर घंटा, अमृत कलश, शक्ति अस्त्र, धनुष,वाण, रत्न कलश है । देवी सिंह के उपर विराजमान हैं। (अपूर्ण) ...

## इन्हें भी देखें
* शारदा (नगर)
* माँ शारदा देवी मंदिर, टीटवाल, करनाह, कुपवाड़ा ज़िला, भारत

## सन्दर्भ

## बाहरी कड़ियाँ
* Photo gallery of Sharada Peeth

श्रेणी:कश्मीर का इतिहास
श्रेणी:पाकिस्तान में हिन्दू मन्दिर
आपनत्सेल आउसारोडन कैन्टन

**आपनत्सेल आउसारोडन कैन्टन** (जर्मन व अंग्रेज़ी: Appenzell Ausserrhoden) स्विट्ज़रलैंड के पूर्वोत्तरी भाग में स्थित एक कैन्टन (प्रान्त से मिलता-जुलता प्रशासनिक विभाग) है। यह कैन्टन सन् १५१३ में स्विस परिसंघ का हिस्सा बना था। यह कैन्टन और आपनत्सेल इन्नररोडन कैन्टन दोनों 'आपनत्सेल' नामक क्षेत्र के भाग हैं जो धार्मिक कारणों से एक-दूसरे से बंट गए थे।

## इन्हें भी देखें
*स्विट्ज़रलैंड के कैन्टन

## सन्दर्भ


श्रेणी:आपनत्सेल आउसारोडन कैन्टन
श्रेणी:स्विट्ज़रलैंड के कैन्टन
दुर्गाचार्य

**दुर्गाचार्य** यास्क (ल. ईसा पूर्व सप्तम शताब्दी) द्वारा प्रणीत वेदान्त ग्रंथ निरुक्त के वृत्तिकार हैं। इनका समय लगभग १३वीं शताब्दी ई. माना गया है।

वेद एवं वेदांगों के व्याख्याकारों में दुर्गाचार्य का प्रमुख स्थान है। यदि इनकी वृत्ति उपलब्ध न होती तो निरुक्त जैस गहन वेदांग का समझना कठिन हो जाता। इन्होंने निरुक्त की विषद एवं विस्तृत व्याख्या की है। इससे उसकी तत्कालीन स्थिति का पता चलता है। वृत्तिकार ने अपनी वृत्ति में प्राचीन टीकाकारों की व्याख्या की ओर संकेत किया है। वृत्ति में स्थान पर नूतन पाठ प्रस्तुत करने तथा विविध पाठांतरों पर समालोचनात्मक प्रकाश डालने में दुर्गाचार्य ने अपनी विश्लेषणात्मक बुद्धि का परिचय दिया है। इस प्रकार इनकी वृत्ति इनके समय में प्राप्त निरुक्त ग्रंथ के समालोचनात्मक संस्करण के रूप को भी प्रस्तुत करती है।

दुर्गाचार्य वेदों के महान मर्मज्ञ थे। इनके प्रगाढ़ पांडित्य का परिचय हमें निरुक्त में उद्धृत वेदमंत्रों की विशद व्याख्या से प्राप्त होता है। मंत्र में आए हुए एक एक शब्द का इन्होंने विद्वत्तापूर्ण विश्लेषण किया है। कहीं कहीं गहन मंत्रों की व्याख्या में इन्हें कठिनाई का भी सामना करना पड़ा।

## परिचय
इन्होंने अपने जीवन के संबंध में कुछ भी नहीं लिखा है। वृत्ति की एक पांडुलिपि में इनका नाम 'दुर्गसिंह' है- *कृज्वर्थायाँ निरुक्तवृत्तौ जंबुमार्गाश्रमनिवासिन आचार्यभगवद्दुर्गसिंह कृतौ*। इससे विदित होता है कि वृत्तिकार का पूरा नाम दुर्गसिंह था। उपर्युक्त पंक्ति में 'आश्रम' तथा 'भगवत्' शब्दों का उल्लेख इस बात का सूचक है कि ये उस समय किसी संप्रदाय के साधु अथवा संन्यासी के रूप में अपना जीवन व्यतीत कर रहे थे। डॉ॰ लक्ष्मणस्वरूप उपर्युक्त पंक्ति के आधार पर यह मानते हैं कि इन्होंने अपनी वृत्ति जम्मू के निकट स्थित किसी आश्रम में लिखी थी। पं॰ भगवद्दत्त इनके गुजरात प्रांत के निवासी होने का अनुमान करते हैं। दुर्गाचार्य वसिष्ठ वंशज तथा कापिष्ठलशाखाध्यायी थे। इन्होंने निरुक्त में उद्धृत ऋग्वेद की ऋचा (३-५३-२३) की व्याख्या नहीं की उसमें वसिष्ठ के प्रति कुछ विरोध का भाव व्यंजित होता था। वे 
कहते हैं- 'यस्मिन्निगमः एषः शब्दः सा वसिष्ठद्वेषिणी ऋक्। अहं च कापिष्ठलो वासिष्ठः। अतस्तां न निर्ब्रबीमि'।

## इन्हें भी देखें
* ऋग्भाष्य-पदार्थ-कोष

## सन्दर्भ

## बाहरी कड़ियाँ

श्रेणी:वेद-भाष्यकार
श्रेणी:संस्कृत विद्वान
दक्षिण द्वीप

**दक्षिण द्वीप** न्यूज़ीलैण्ड के दो मुख्य द्वीपो में से एक है, दूसरा द्वीप उत्तर द्वीप है जो अधिक घनी आबादी वाला है। उत्तर में इसकी सीमा कुक जलसन्धि से लगती है, पश्चिम में टैस्मान सागर से और दक्षिण व पूर्व में प्रशांत महासागर के साथ। दक्षिण द्वीप का कुल क्षेत्रफल 150,437 वर्ग किलोमीटर (58,084 वर्ग मील) है तथा समशीतोष्ण जलवायु से प्रभावित है।

दक्षिण द्वीप को कभी-कभी "मुख्यभूमि" (अंग्रेज़ी: मेनलैण्ड) के नाम से भी संदर्भित किया जाता है। हालांकि इसका भूभाग उत्तर द्वीप से 33% बड़ा है परन्तु यहाँ न्यूजीलैण्ड की 4.4 मिलियन (44 लाख) आबादी का केवल 23% हिस्सा रहता है। न्यूज़ीलैंड के यूरोपीय उपनिवेशण के शुरूआती चरणों में ज्यादार यूरोपियाई आबादी दक्षिण द्वीप में रहती थी तथा स्वर्ण होड़ के कारण यह काफ़ी समृद्ध भाग था। बीसवी सदी के शुरुआती वर्षो में उत्तर द्वीप की आबादी ने दक्षिण द्वीप की आबादी को पीछे छोड़ दिया, जिसमें 1911 तक देश की 56% आबादी उत्तर में निवास करती थी, तथा इस पूरी शताब्दी में लोगो और व्यापार का बहाव उत्तर की तरफ़ जारी रहा।

श्रेणी:न्यूज़ीलैण्ड के द्वीप
रतनजी टाटा

**सर रतनजी टाटा** (२० जनवरी १८७१ ई. - ५ सितंबर १९१८ ई.) भारत के सुविख्यात पारसी उद्योगपति और जनसेवी जमशेदजी नासरवान जी टाटा के पुत्र। उन्होने भारत में टाटा समूह के विकास में एक निर्णायक भूमिका निभाई थी।

## परिचय
जन्म २० जनवरी १८७१ ई. को बंबई में हुआ था। बंबई के सेंट जेवियर कालेज में अध्ययन कर पिता की योजनाओं को सफल बनाने में भाई की पूरी सहायता की। सन् १९०४ ई. में जब पिता की मृत्यु हुई इन्हें और इनके भाई सर दोराब जी जमशेद जी टाटा को अपार वैभव और संपदा उत्तराधिकार में प्राप्त हुई। टाटा ऐंड कंपनी के साझीदार होने के साथ ही ये इंडियन होस्टल्स कंपनी लिमिटेड, टाटा लिमिटेड, लंदन टाटा आयरन ऐंड स्टील वर्क्स साकची, दि टाटा हाइड्रो इलेक्ट्रिक पावर सप्लाई कंपनी लिमिटेड, इंडिया, के डाइरेक्टर भी थे।

पिता से प्राप्त संपति का इन्होंने औद्योगिक विकास के कार्यों के साथ-साथ समाजसेवा के कार्यों में उपयोग किया। १९१२ ई. में *लंदन स्कूल ऑव इकानॉमिक्स* में अपने नाम से सामाजिक विज्ञान और शासन का एक विभाग स्थापित किया। उसी वर्ष निर्धन छात्रों की स्थितियों के अध्ययनार्थ लंदन विश्वविद्यालय में एक रतन टाटा फंड की भी स्थापना की। इनके नाम से एक दानकोश की भी स्थापना हुई। इनका देहांत ५ सितंबर १९१८ ई. को कार्नवाल में हुआ।रतन टाटा  अभी 

## बाहरी कड़ियाँ
* Sir Ratan Tata Biography SRT Trust website
* Sir Ratan Tata Trust Official website

श्रेणी:भारतीय व्यवसायी
श्रेणी:भारतीय उद्योगपति
श्रेणी:टाटा परिवार
उत्तर द्वीप

**उत्तर द्वीप** न्यूज़ीलैंड के दो मुख्य द्वीपो में से एक है। यह कुक जलसन्धि द्वारा दक्षिण द्वीप से अलग होता है, जो आकार में इससे थोड़ा बड़ा परन्तु आबादी में काफ़ी कम है। उत्तर द्वीप का कुल क्षेत्रफल 113,729 वर्ग किलोमीटर (43,911 वर्ग मील) है, जो इसे विश्व का 14वा सबसे बड़ा द्वीप बनाता है। जून 2012 के आकलन के अनुसार इसकी कुल आबादी 3,393,900 है।

देश की राजधानी वेलिंग्टन द्वीप के दक्षिणी सिरे पर स्थित है। न्यूज़ीलैंड की लगभग 77% आबादी उत्तर द्वीप में रहती है।

श्रेणी:न्यूज़ीलैण्ड के द्वीप